recursal/SuperWikiNEXT-32B huggingface dataset:
தேவநேயப் பாவாணரால் எழுதப்பட்டு 1936 ல் வெளிவந்த 84 பக்கங்கள் கொண்ட நூலே **கட்டுறைக் கசடறை என்னும் வியாச விளக்கம்** ஆகும். இலக்கணமானது பொதுவில் மாணவர்க்கு வெறுப்பை விளைவிப்பதாக இருக்கிறமையால், "வியாசத்திற்கு வேண்டிய இலக்கணங்களை மட்டும் இயன்றவரை சுருக்கமாகவும் விளக்கமாகவும் கற்பிப்பின் மாணவர்க்குப் பயன்படுமென்றெண்ணி," இந்நூலை செய்ததாக பாவாணர் முகவுரையில் கூறுகின்றார். இந்நூலானது எழுத்தியல், சொல்லியல், சொற்றொடரியல், அணியியல், வியாசவியல் எனும் ஐந்து பெரும்பிரிவுகளாய் பிரிக்கப்பட்டுள்ளது. ஆங்கிலச் சொன்மொழிபெயர்ப்பு எனும் பகுதியும் வருகின்றது.

எழுத்தியல்
----------

எழுத்தியல் என்பதன் கீழ் பின்வருவன காணப்படுகின்றன: சில எழுத்துகளின் வடிவங்கள், சில இனவெழுத்துகளின் பெயர்கள், ரகர றகர பேதம், ழகர ளகர பேதம், மொழிமுதலெழுத்துகள், மொழியிடை யெழுத்துகள், மொழியிறுதி யெழுத்துகள், வடவெழுத்து, புணர்ச்சி, வலிமிகும்இடங்கள், வலிமிகா இடங்கள்.

சொல்லியல்
---------

இப்பகுதி எண்ணடி உயர்திணைப் பெயர்கள், இருபாற் பெயர்கள், இழிவடைந்த சொற்கள், உயர்வடைந்த சொற்கள், இகழ்ச்சிச் சொற்கள், இழிசொற்கள், வழூஉச் சொற்கள், மரூஉச் சொற்கள், குறைச்சொற்கள், போலி(எழுத்துப்போலி, இலக்கணப்போலி, போலித்திரிபு), பல்வடிவச் சொற்கள், சொன்மயக்கம், சொற்குறுக்கம் ஆகியனவற்றைக் கொண்டு விளங்குகின்றது.

சொற்றொடரியல்
------------

சொற்றொடரியல் ஆகியது வாக்கிய அமைப்பு என்பதன் கீழ் சொன்முறை, முறைமாற்று, சொல்லிடையீடு, முன்மைநிலை(proximity), அண்மைநிலை(priority), தெளிவு, பொருள்வலி, திட்டம், பொருத்தம், இனிமை, சுருக்கம், தூய்மை, இசைவு, வாக்கிய முடிபு, வாக்கிய அளவு, வாக்கியவொருமை, ஒருபோகமைப்பு என்பனவற்றையும்; பாகியமைப்பு; உம்மைத்தொடர்; வினா மரபு; நடை; வழக்கியல் என்பதன் கீழ் தகுதி வழக்கு,திசை வழக்கு, இழிவழக்கு, அயல் வழக்கு என்பனவற்றையும்;
நிறுத்தக்குறிகள்; தற்கூற்று,அயற்கூற்று; மரபு; இணைமொழிகள்; தொடர்மொழிகள் என்பனவாகிய மற்றும் பிறவையும் கொண்டு விளங்குகின்றது.

அணியியல்
--------

அணியியல் ஆனது சொல்லணி, பொருளணி எனப் பிரிக்கப்பட்டு, சொல்லணியின் கீழ் மோனை, எதுகை, மடக்கு என்பனவற்றையும், பொருளணியின் கீழ் தன்மை, உவமை, உருவகம், வேற்றுமை, முரண், உயர்வு நவிற்சி, பலபடப்புனைவு, வஞ்சப் புகழ்ச்சி, தற்குறிப்பேற்றம், சுவை, வேற்றுப்பொருள் வைப்பு, நிகழ்ச்சி, ஆட்படையணி, ஏற்றவணி(Climax), இறக்கவணி(Anti - climax), ஒலியணி என்பனவற்றையும் உள்ளடக்கியுள்ளது.

வியாசவியல்
----------

வியாசவியல் ஆனது கடிதமெழுதல், வியாச விதிகள், மாதிரி வியாசம், வியாச வகை, வியாசப் பொருள்கள் எனும் பகுதிகளைக் கொண்டுள்ளது.

ஆங்கிலச் சொல் மொழிபெயர்ப்பு
---------------------------

பல ஆங்கிலச் சொற்களுக்கான தமிழ் மொழி பெயர்ப்பை இப்பகுதியில் காணலாம்.
**கட்டுமான விபரக்கூற்று நிறுவனம்** (Construction Specification Institute) என்பது, கட்டுமான விபரக்கூற்றுகளின் தரத்தை மேம்படுத்தும் நோக்கத்துடன் உருவாக்கப்பட்ட ஒரு நிறுவனம். இது இப்போது கட்டிடத் தகவல் மேலாண்மையையும், கட்டிட வசதிகளை மேம்படுத்துவதற்காகத் திட்டக் குழுக்களுக்கான கல்வியையும் முன்னேற்றுவதை நோக்கமாகக்கொண்டு இயங்கி வருகிறது. இந்நிறுவனம்,விபரக்கூற்றாளர், கட்டிடக்கலைஞர், பொறியாளர், ஒப்பந்தக்காரர், கட்டிடப்பொருள் உற்பத்தியாளர், கட்டிட உரிமையாளர் போன்றோரை உள்ளடக்கிய பல ஆயிரக்கணக்கான தன்னார்வலர்களோடு கூடியது.

வரலாறு
------

இரண்டாவது உலகப் போர் முடிவடைந்த பின்னர் அமெரிக்காவில் கட்டுமானங்கள் பெருமளவு அதிகரித்தன. இத்தகைய ஒரு சூழலில் கட்டுமானங்களின் தரத்தை உறுதிப்படுத்துவதில் கவனம் செலுத்தவேண்டியிருந்தது. கட்டுமான விபரக்கூற்றுகள் கட்டுமானங்களின் தரத்தைப் பேணுவதில் முக்கியமான பங்காற்றுவதால். தரமான விபரக்கூற்றுகளை உருவாக்குவதன் தேவை உணரப்பட்டது. 1948 ஆம் ஆண்டில், கட்டுமான விபரக்கூற்றுகளின் தரத்தை உயர்த்துவதை நோக்கமாகக் கொண்டு, அமெரிக்காவின் அரசாங்க நிறுவனங்களைச் சேர்ந்த சில விபரக்கூற்று எழுத்தர்கள் ஒன்றுகூடி கட்டுமான விபரக்கூற்று நிறுவனத்தை உருவாக்கினர். விபரக்கூற்றுகளுக்கான மிகச்சிறந்த நடைமுறைகள், செந்தரங்கள், விபரக்கூற்று ஆவணத்துக்கான தரவடிவங்கள், தொழில்முறைக் கல்வி வசதிகள், சான்றளித்தல் போன்றவற்றை உருவாக்கிப் பேணுவது இந்நிறுவனத்தின் முக்கிய இலக்காக இருந்தது.

அரசாங்க நிறுவனங்களின் விபரக்கூற்று எழுத்தர்களை உறுப்பினர்களாகக்கொண்டு தொடங்கிய இந்த நிறுவனம், பின்னர் தனியார்துறையைச் சேர்ந்த விபரக்கூற்று எழுத்தர்களையும் சேர்த்துக்கொண்டது. காலப்போக்கில், கட்டுமான விபரக்கூற்றின் ஆர்வத் துறைகளோடு தொடர்புடைய பல்வேறு உயர்தொழில் வல்லுனர்களையும், கட்டிடப்பொருள் உற்பத்தியாளர்கள், கட்டிட உரிமையாளர்கள், கட்டிடவசதி மேளாளர்கள் போன்றோரையும் உறுப்பினர்களாக இணைத்துக்கொண்டு வளர்ச்சியடைந்தது. இப்போது உலகின் பல்வேறு பகுதிகளிலும் இதற்கு உறுப்பினர்கள் உள்ளனர்.

செயற்பாடுகள்
------------

கட்டுமானத் துறையில், தகவல் மேலாண்மை தொடர்பான பல்வேறு விடயங்களின் மேம்பாட்டுக்காக இந்நிறுவனம் முனைப்பாகச் செயல்பட்டு வருகிறது. பல்வேறு திட்டங்களில் இந்நிறுவனம் பிற நிறுவனங்களுடனும் இணைந்து செயல்படுவதைக் காண முடிகிறது. 

### விபரக்கூற்றுத் தரவடிவங்கள்

1960களில் இருந்து "மாஸ்டர்போர்மட்" (MasterFormat), "செக்சன்போர்மட்" (SectionFormat), "பேஜ்போர்மட்" (PageFormat) போன்ற விபரக்கூற்றுத் தரவடிவங்களை இந்நிறுவனம் உருவாக்கிப் பேணிவருகிறது.

குறிப்புகள்
-----------

1. ↑  கட்டுமான விபரக்கூற்று நிறுவனத்தின் இணையத் தளத்தில் அதன் வரலாறு.

வெளியிணைப்புக்கள்
-----------------

* கட்டுமான விபரக்கூற்று நிறுவனத்தின் இணையத்தளம்
**கட்டூரு நாராயணா** *(Katuru Narayana)* ஓர் இந்திய இராக்கெட் விஞ்ஞானியும் சதீசு தவான் விண்வெளி மையத்தின் முன்னாள் இயக்குனரும் ஆவார்.  இந்திய விண்வெளி ஆராய்ச்சி அமைப்பின் இரண்டு ஏவுதள மையங்களில் சதீசு தவான் விண்வெளி மையமும் ஒன்றாகும். நாரயணா 1999 ஆம் ஆண்டு முதல் 2005 ஆம் ஆண்டு வரை இந்தப் பதவியை வகித்தார் அதன் பின்னர் இவர் இரண்டு இந்திய விண்வெளித் திட்டங்களான முனைய துணைக்கோள் ஏவுகலம் மற்றும் புவியிசைவுத் துணைக்கோள் ஏவு ஊர்தி ஆகியவற்றிற்கான திட்ட தயார்நிலை மறு ஆய்வுக் குழுவின் இணைத் தலைவராக பணியாற்றினார். 

நாரயணா சிறீ வெங்கடேஸ்வரா பல்கலைக்கழகத்தில் கௌரவ முனைவர் பட்டம் பெற்றார்.  அறிவியல் மற்றும் பொறியியலில் இவர் செய்த பங்களிப்புகளுக்காக இந்திய அரசு 2002 ஆம் ஆண்டில் நான்காவது மிக உயர்ந்த குடிமை விருதான பத்மசிறீ விருதை இவருக்கு வழங்கியது.

மேற்கோள்கள்
-----------

1. ↑  "Overview of Indian Space Program". Eventful. 2016. August 22, 2016 அன்று பார்க்கப்பட்டது.
2. ↑  "Geek Night: RocketScience". Meet Up. 2016. August 22, 2016 அன்று பார்க்கப்பட்டது.
3. ↑  "New Board Elected". Project Management Institute, India. 2016. மே 10, 2017 அன்று மூலம் பரணிடப்பட்டது. August 22, 2016 அன்று பார்க்கப்பட்டது.
4. ↑  "SVU convocation tomorrow". தி இந்து. August 18, 2006. August 22, 2016 அன்று பார்க்கப்பட்டது.
5. ↑  "Padma Awards" (PDF). Ministry of Home Affairs, Government of India. 2013. November 15, 2014 அன்று மூலம் (PDF) பரணிடப்பட்டது. August 20, 2016 அன்று பார்க்கப்பட்டது. Unknown parameter `|=` ignored (உதவி)
**ஹடொன் ஹெய்ட்ஸ்** (Haddon Heights) என்பது ஐக்கிய அமெரிக்க நாடுகளில் அமைந்துள்ள நியூ ஜேர்சி மாநிலத்தின் கம்டென் மாவட்டத்தில் அமைந்துள்ள ஒரு தன்னாட்சியுள்ள நகரமாகும்.

பரப்பளவு
--------

2010இன் மதிப்பீட்டின் அடிப்படையில் இந்நகரம் 4.076 சதுர கிலோ மீற்றர் பரப்பளவைக் கொண்டுள்ளது. இதில் 4.063 சதுர கிலோ மீற்றர் நிலத்தினால் சூழப்பட்டுள்ளது. மிகுதியாக இருக்கும் 0.014 சதுர கிலோ மீற்றர் பிரதேசம் நீரினால் சூழப்பட்டுள்ளது.

மக்கள் தொகை
-----------

2010 ஆம் ஆண்டில் இடம்பெற்ற ஐக்கிய அமெரிக்க நாடுகளின் மக்கள் தொகைக் கணக்கெடுப்பின் அடிப்படையில், இந்நகரத்தின் மக்கள் தொகை 7,473 ஆகும். ஹடொன் ஹெய்ட்ஸ் நகரத்தின் மக்கள் தொகை அடர்த்தி ஒரு கிலோ மீற்றருக்கு 1,839.4 குடிமக்கள் ஆகும்.

மேற்கோள்கள்
-----------

1. ↑  GCT-PH1: Population, Housing Units, Area, and Density: 2010 - County -- County Subdivision and Place from the 2010 Census Summary File 1 for Atlantic County, New Jersey பரணிடப்பட்டது 2020-02-12 at Archive.today, ஐக்கிய அமெரிக்க மக்கள்தொகை கணக்கெடுப்பு ஆணையம். Accessed January 18, 2014.
2. ↑  A Cure for the Common Codes: New Jersey பரணிடப்பட்டது 2012-05-27 at Archive.today, Missouri Census Data Center. Accessed June 4, 2012.
**திருப்பனந்தாள் டி. எஸ். மாரிமுத்து** அல்லது **திருப்பனந்தாள் மாரிமுத்துப் பிள்ளை** (இறப்பு: 2023) என்பவர் இந்தியாவின் தமிழ்நாட்டைச் சேர்ந்த தவில் இசைக் கலைஞர் ஆவார்.

ஆரம்பகால வாழ்க்கை
-----------------

மாரிமுத்து தன் இளம் வயதில் தன் தந்தை சீனுவாசனிடம் இசை அடிப்படைகளைப் பயின்றார். பின்னர் கூறைநாடு பழனிவேலிடம் குருகுல முறைப்படி இசை பயின்று, இசை நிகழ்ச்சிகளில் வாசிக்கத் தொடங்கினார்.

தொழில் வாழ்க்கை
---------------

இவர் துவக்கத்தில் கூறைநாடு கோவிந்தராசனுடன் இரண்டாவது தவிலாக நாகசுரக் கலைஞர் திருவெண்காடு சுப்பிரமணியன் குழுவில் வாசித்தார். பின்னர் செம்பனார்கோயில் சகோதர்களான எஸ். ஆர். ஜி. சம்பந்தம், எஸ். ஆர். ஜி. இராஜண்ணா குழுவினருடன் ஏறக்குறைய 25 ஆண்டுகள் வாசித்தார். 1980 முதல் 1990 வரை பத்தாண்டுகள் சிங்கப்பூர் சீனுவாச பெருமாள் கோயிலில் இசைக்கலைஞராக பணிபுரிந்தார். அக்காலக்கட்டத்தில் ஆத்திரேலியா, மலேசியா போன்ற நாடுகளில் நடந்த கோயில் விழாக்களிலும், கலை நிகழ்ச்சிகளிலும் தவில் வாசித்துள்ளார்.

திருப்பனந்தாள் காசிமடத்தின் ஆஸ்தான வித்வானாக இருந்த இவர் திருவாவடுதுறை ஆதீனக் கோயில்களிலும் வாசித்துள்ளார்.

விருதுகள்
---------

இவரின் இசைப் பணியைப் பாராட்டி தமிழ்நாடு அரசு 2020 ஆம் ஆண்டு இவருக்கு கலைமாமணி விருதை அளித்து பாராட்டியது.

குடும்பம்
---------

மாரிமுத்துவுக்கு மூன்று மகன்கள் உண்டு. அவர்களில் குருமூர்த்தி, அருணசடேசன் ஆகிய இருவர் தன் தந்தையைப் பின்பற்றி தவில் இசைக்கலைஞர்களாக உள்ளனர்.

குறிப்புகள்
-----------

1. ↑  "அஞ்சலி - திருப்பனந்தாள் டி.எஸ்.மாரிமுத்து: சுனாதத்தின் முகவரி!". *Hindu Tamil Thisai*. 2023-05-11. 2023-05-12 அன்று பார்க்கப்பட்டது.
2. ↑  "2019 மற்றும் 2020ம் ஆண்டுகளுக்கான தமிழ்நாடு கலைமாமணி விருது!". *News J :* (ஆங்கிலம்). 2021-02-20. 2023-05-12 அன்று பார்க்கப்பட்டது.CS1 maint: extra punctuation (link)
3. ↑  "Tamilonline - Thendral Tamil Magazine - பொது - கலைமாமணி விருதுகள்". *www.tamilonline.com*. 2023-05-12 அன்று பார்க்கப்பட்டது.
**அடையார் ஆனந்த பவன்** (**A2B** அல்லது **AAB**என அழைக்கப்படும்**Adayar Ananda Bhavan**), சென்னையிலுள்ள அடையாற்றைத் தலைமை இடமாகக் கொண்ட ஒரு தொடர்சங்கிலி உணவகம் ஆகும். இந்தியா முழுவதும் சுமார் 63 கிளைகளைக் கொண்டுள்ள இவ்வுணகத்தில் பல்வேறு வகையான உணவுகள், நொறுக்குத்தீனிகள், இனிப்புகள் உள்ளிட்டவை விற்கப்படுகின்றன.

வரலாறு
------

திருப்பதி ராஜா என்பவரால் குரு இசுவீட்சு என்ற பெயரில் ராஜபாளையத்திலும், ஸ்ரீனிவாசா சுவீட்சு என்ற பெயரில் பெங்களூருவிலும், ஸ்ரீ ஆனந்த பவன் என்ற பெயரில் வண்ணாரப்பேட்டையிலும் துவங்கப்பட்டது. அடையாறு பகுதியில் கிளை ஒன்று துவங்கிய பிறகு ஆனந்த பவன் என்பதை அடையார் ஆனந்த பவன் என அழைக்கத்துவங்கினர். 

அடையார் ஆனந்த பவன் தற்போது 63 மூன்று கிளைகளுடன் இந்தியா முழுவதும் உள்ளது.

தற்போது திருப்பதி ராஜாவின் பிள்ளைகளான ஸ்ரீனிவா ராஜா, வெங்கடேசன் ஆகியோரால் அடையார் ஆனந்த பவன் நடத்தப்பட்டுவருகிறது.

கிளைகள்
-------

கீழ்கண்ட நகரங்களில் அடையார் ஆனந்த பவன் உள்ளது:

* தமிழகம்: சென்னை, காஞ்சீபுரம், Arcot கோவை, சேலம், தர்மபுரி, ஈரோடு, மதுரை, திருச்சி, திருப்பூர், கரூர், விழுப்புரம், ஓசூர், திருவண்ணாமலை
* பிற மாநிலங்களில்: கருநாடகத்தில் பெங்களூரு, பாண்டிச்சேரியில் புதுச்சேரி, தில்லி, ஆந்திராவில் விசயவாடா

குறிப்புகள்
-----------

* "Sweet tidings!". *The Hindu Retail Plus*. 27 January 2008. Archived from the original on 21 ஆகஸ்ட் 2008. .

வெளி இணைப்புகள்
---------------

* Official website பரணிடப்பட்டது 2015-08-12 at the வந்தவழி இயந்திரம்
* Platter of Joy பரணிடப்பட்டது 2012-11-04 at the வந்தவழி இயந்திரம், an article in The Hindu

﻿

* சென்னை வலைவாசல்

மேற்கோள்கள்
-----------

1. ↑   பரணிடப்பட்டது 3 அக்டோபர் 2018 at the வந்தவழி இயந்திரம்[gallery]/0/
2. ↑  "Store Locator". *AAB Sweets*. 28 February 2018 அன்று மூலம் பரணிடப்பட்டது. 27 February 2018 அன்று பார்க்கப்பட்டது.
3. ↑  "Restaurant Chain Director Keeps Three-Decade Legacy Alive". New Indian Express. 7 October 2014. .
**ப. வி. ச. டேவிதார்** (*P.W.C. Davidar*) இந்திய ஆட்சிப் பணி அதிகாரி. இவர் சென்னை கிறித்துவக் கல்லூரியில் வணிகவியலில் இளநிலைப் பட்டமும், அதன் பின்பு அதே கல்லூரியில் பொது நிர்வாகத்தில் முதுகலைப் பட்டமும் பெற்றார். சென்னை கிறித்துவக் கல்லூரியில் அரசியல் அறிவியல் பாடத்திற்கான விரிவுரையாளர் பணியிலிருந்த இவர் 1986 ஆம் ஆண்டில் இந்திய ஆட்சிப் பணி தேர்வில் வெற்றி பெற்று தனது அரசுப் பணிகளைத் தொடங்கினார்.

அரசுப் பணி
----------

தமிழ்நாடு அரசுப் பணியில் இவர் இந்திய ஆட்சிப் பணி அதிகாரியாக தற்போது தகவல் தொழில்நுட்பத் துறையின் செயலராகவும், தமிழ்நாடு மின்னணுவியல் கழகத்தின் தலைவராகவும் இருந்து வருகிறார். இதற்கு முன்பு கீழ்காணும் பணிகளில் இருந்து சிறப்பாகச் செயல்பட்டிருக்கிறார். 

* துணை ஆட்சியர், அறந்தாங்கி
* ஆணையாளர், சென்னை மாநகராட்சி
* மாவட்ட ஆட்சித் தலைவர், வேலூர் மாவட்டம்
* இயக்குனர், கைத்தறி மற்றும் நூற்பாலைகள்
* திட்ட இயக்குனர், தமிழ்நாடு சுகாதார மேம்பாட்டுத் திட்டம் மற்றும் சிறப்புச் செயலாளர் சுகாதாரம் மற்றும் குடும்பநலத்துறை

தமிழ் இணைய மாநாடு ஒருங்கிணைப்பாளர்
----------------------------------

 தமிழ்நாடு அரசின் சார்பில் கோயம்புத்தூரில் 2010 ஆம் ஆண்டு சூன் 23 முதல் சூன் 27 வரை நடைபெற்ற உலகத் தமிழ்ச் செம்மொழி மாநாட்டுடன் இணைந்து நடைபெற்ற ஒன்பதாவது தமிழ் இணைய மாநாட்டின் ஒருங்கிணைப்பாளராக தமிழ்நாடு அரசால் நியமிக்கப்பட்டு செயல்பட்டுள்ளார்.

மேற்கோள்கள்
-----------

1. ↑
2. ↑  "உலகத்தமிழ்ச் செம்மொழி மாநாடு இணையத்தளம்". 2010-01-27 அன்று மூலம் பரணிடப்பட்டது. 2010-03-12 அன்று பார்க்கப்பட்டது.
**நிறுத்துத் திறன்** (*Stopping power*) என்பது அணு இயற்பியலில், மின்னூட்டம் பெற்ற ஒரு துகள் ஓர் ஊடகத்தின் வழியே செல்லும் போது செயல்படும் எதிர்ப்பு விசையால் அதன் மின்னூட்டத்தை இழப்பதாகும். இது அணுக்கரு மருத்துவம் மற்றும் கதிர்வீச்சு பாதுகாப்பு முறைகளில் பயன்படுத்தப்படுகிறது.

வரையறை
------

ஊடகத்தின் வழியே செல்லும்போது, மின்சுமையற்ற பொருட்களும் ஆற்றலை இழக்கின்றன. ஆனால் நிறுத்துத் திறனானது மின்னூட்டம் பெற்ற துகளின் ஆற்றல் இழப்பை மட்டுமே குறிக்கிறது. நேர் மின்னூட்டம் பெற்ற ஒரு துகள் அலகு தூரம் செல்லும் போது அத்துகள் இழக்கும் ஆற்றல் அத்துகளின் நிறுத்துத் திறன் (எண்ணளவில்) என வரையறுக்கப்படுகிறது.

{\displaystyle S(E)=-dE/dx}
இங்கு எதிர்குறியானது ஆற்றல் இழப்பைக் குறிக்கிறது. எனவே நிறுத்துத் திறன் நேர்குறி மதிப்பைப் பெறும். மின்னூட்டம் கொண்டத் துகள் ஒரு கிராம்/செமீ2 தூரம் செல்லும் போது இழக்கும் ஆற்றல் அந்த ஊடகத்தின் **நிறை நிறுத்துத் திறன்** (Mass stopping power) எனப்படும்.

உசாத்துணைகள்
------------

1. ↑  ICRU Report 73: Stopping of Ions heavier than Helium, Journal of the ICRU, 5 No. 1 (2005), Oxford Univ. Press ISBN 0-19-857012-0
**வா. கோபாலசாமி இரகுநாத இராசாளியார்** (நவம்பர் 17, 1870 - சூன் 6, 1920) தமிழகத்தில் வாழ்ந்த வாழ்ந்த புரவலரும், தமிழறிஞரும், புலவரும் ஆவார். கரந்தை வடவாற்றங்கரையில் அமைந்திருந்த பஞ்சநத பாவா மடத்தில் தொடங்கப்பட்ட வித்தியா நிகேதனம் தமிழ் சங்கத்திற்கு தலைவராக இருந்தவர். மதுரைத் தமிழ்ச் சங்கத்துக்கு தனது முழு ஆதரவை அளித்து, சங்கத்தின் ஆண்டுவிழாவை தஞ்சையில் நடத்திவைத்தவரில் ஒருவர். 

இங்கிலாந்து மன்னர் ஐந்தாம் ஜார்ஜ் 1912 இல் தில்லி வந்தபோது அவரது முடிசூட்டு நிகழ்வில் கலந்துகொண்ட விருந்தனர்களில் இராசாளியாரும் ஒருவர். இராசாளியார் வீட்டில் மிகவும் பழமையான புறநானூற்று ஏடு ஒன்று இருந்ததை, கிருஷ்ணசாமி சேனைநாட்டார் படியெடுத்து வெளியிட்டுள்ளார். தஞ்சாவூர், திருச்சி பகுதி கள்ளர்களை குற்றப் பரம்பரையில் இருந்து மீட்டார்.

வாழ்க்கைச் சுருக்கம்
--------------------

கோபாலசாமி இரகுநாதர் தஞ்சாவூர் மாவட்டத்தில், அரித்துவாரமங்கலம் என்ற ஊரில் 1870 நவம்பர் 17 ஆம் நாள் வாசுதேவ இரகுநாத இராசாளியார், ஆயி அம்மாள் ஆகியோருக்குப் பிறந்தார். இவரது மனைவி பெரியநாயகி அம்மையார் ஆவார்.

சமூகப் பணிகள்
-------------

அரித்துவாரமங்கலத்தில் பள்ளிக்கூடம் ஒன்றையும் நூலகம் ஒன்றையும் நிறுவினார். திருவாவடுதுறை ஆதீன முதல்வர் குரு மகாசந்திதானம் இந்நூலகத்துக்கு சரசுவதி மகால் என பெயர் சூட்டினார். வீரசோழியம் எனும் இலக்கியத்தின் மூலச் சுவடிகள் இந்த நூலகத்தில் இருந்தே பெறப்பட்டன. இந்த நூலகத்தில் இருந்தே உ. வே. சாமிநாதையர் புறநானூறு பதிப்பித்த போது அவரிடம் இல்லாத பிரதிகளைப் பெற்றுக் கொண்டார்.

அரசன் சண்முகனார், உ. வே. சாமிநாதய்யர், அருணாசலக் கவிராயர், ந. மு. வேங்கடசாமி நாட்டார் போன்ற பல தமிழறிஞர்களை ஆதரித்து வந்தார். தஞ்சையில் கரந்தைத் தமிழ்ச் சங்கத்தைத் தோற்றுவித்து அதற்கு முழு ஆதரவு அளித்தார். மதுரைத் தமிழ்ச் சங்கத்தின் நிர்வாக குழு உறுப்பினராகவும் இருந்துள்ளார். சென்னை மாநிலக் கல்லூரியில் முதன்முறையாக தமிழ்த்துறை தோன்றுவதற்கு இவர் முன்னின்று உழைத்தார்.

முதன்முதலில் தொல்காப்பியருக்கு நீலகிரி, குன்னூரில் சிலை ஒன்றை நிறுவி 1911 செப்டம்பர் 10 இல் திறந்து வைத்தார். குன்னூரில் நூலகம் ஒன்றை நிறுவினார்.

அன்னி பெசண்ட் அம்மையார் இவரது சமூக சேவையை பாராட்டி F.T.S ( Fellowship thiophical society) என்ற விருதை வழங்கினார்.

மேற்கோள்கள்
-----------

1. 1 2 3 4 5  "இந்தவார கலாரசிகன்". தினமணி. 16-10-2016. Check date values in: `|date=` (உதவி)
2. ↑   *உமாமகேஸ்வரன்*. 2016. .
3. ↑   *செந்தமிழ் வளர்த்த தேவர்கள்*. 1951. பக். 96. .
4. ↑   *கருணாமிர்த சாகரம்*. 1984. பக். 107. .
5. ↑   *Historical record of the Imperical visit to India 1911*. 1914. பக். 529. .
6. ↑   *புறநானூறு*. 1968. பக். v. .
7. ↑  குற்றப்பரம்பரை சட்டம், நவம்பர் 25-2017,புதியதலைமுறை
**காமா-ஐதராக்சிபியூட்டரால்டிகைடு** *(γ-Hydroxybutyraldehyde)* என்பது C4H8O2 என்ற மூலக்கூற்று வாய்ப்பாடு கொண்ட ஒரு வேதியியல் இடைநிலைக் கரிமச் சேர்மமாகும். γ-ஐதராக்சிபியூட்டனால் என்ற பெயராலும் இச்சேர்மம் அழைக்கப்படுகிறது. 1,4-பியூட்டேன்டையால் சேர்மத்திலிருந்து உயிரியல்தொகுப்பு வினையின் மூலம் நரம்புக்கடத்தியான காமா-ஐதராக்சிபியூட்டைரிக் அமிலம் தயாரிக்கும் போது காமா-ஐதராக்சிபியூட்டரால்டிகைடு இடைநிலை வேதிப்பொருளாகத் தோன்றுகிறது. 1,4-பியூட்டேன்டையாலைப் போலவே வெளிப்புறத்திலிருந்து எடுத்துக் கொள்ளும்போது இச்சேர்மமும் காமா-ஐதராக்சிபியூட்டைரிக் அமிலத்திற்கு முன்மருந்தாகச் செயல்படுகிறது. இருப்பினும், அனைத்து அலிபாட்டிக் ஆல்டிகைடுகள் போலவே எரிகாரமாகவும், கடுந்துர்நாற்ற நெடியுடையதாகவும் காமா-ஐதராக்சிபியூட்டரால்டிகைடு காணப்படுகிறது. எனவே, விரும்பத்தகாத இச்சேர்மத்தை உட்கொள்ள நேர்ந்தால் கடுமையான குமட்டலும் வாந்தியெடுப்பும் நிகழ்கின்றன.

வளர்சிதைமாற்ற வழிமுறை
---------------------

காமா-ஐதராக்சிபியூட்டைரிக் அமிலம் தயாரிக்கும் வளர்சிதைமாற்ற வழிமுறை

மேற்கோள்கள்
-----------

1. ↑  Thomas L. Lemke; David A. Williams (24 January 2012). *Foye's Principles of Medicinal Chemistry*. Lippincott Williams & Wilkins. பக். 413–. பன்னாட்டுத் தரப்புத்தக எண்:978-1-60913-345-0. .
| இலங்கையில் தமிழருக்குஎதிரான கலவரங்கள் |
| --- |
| கல்லோயா (1956) |
| 1958 படுகொலைகள் |
| 1977 படுகொலைகள் |
| 1981 யாழ் நூலக எரிப்பு |
| கறுப்பு யூலை (1983) |
| 1983 வெலிக்கடை |
| 1997 களுத்துறை |
| 2000 பிந்துனுவேவா |
| * பா
* உ
* தொ
 |

**வெலிக்கடை சிறைச்சாலைப் படுகொலைகள்** ஜூலை 1983 இல் இலங்கையில் இலங்கைத் தமிழர்களுக்கெதிராக இடம்பெற்ற கறுப்பு ஜூலை வன்முறை நிகழ்வுகளின் போது இடம்பெற்ற உச்சக்கட்ட நிகழ்வைக் குறிக்கும். இதன் போது மொத்தம் 53 தமிழ் அரசியல் கைதிகள் கொழும்பின் அதிஉயர் பாதுகாப்பு சிறைச்சாலையில் சக சிங்களக் கைதிகளால் குத்தியும் வெட்டியும் படுகொலை செய்யப்பட்டனர்.. இப்படுகொலை நிகழ்வில் எவரும் இதுவரையில் குற்றஞ்சாட்டப்பட்டுத் தண்டிக்கப்படவில்லை.

வரலாறு
------

இப்படுகொலை நிகழ்வானது இரண்டு வெவ்வேறு நாட்களில் நடைபெற்றது. இரண்டும் கொழும்பில் அதியுயர் பாதுகாப்பு சிறைச்சாலையான வெலிக்கடையில் இடம்பெற்றன. முதலாவது படுகொலை ஜூலை 25, 1983 இல் 35 தமிழ்க் கைதிகள் சக சிங்களக் கைதிகளினால் கத்தி மற்றும் வாள்களினாலும் பொல்லுகளினாலும் குத்திக் கொல்லப்பட்டனர். இரண்டாவது நிகழ்வு இரண்டு நாட்களின் பின்னர் ஜூலை 28ம் திகதி இடம்பெற்றது. இதில் 18 பேர் வெட்டிக் கொல்லப்பட்டனர்..

வெலிக்கடைச் சிறைச்சாலையானது A, B, C, D என நான்கு குறுக்கு வடிவில் அமைக்கப்பட்ட பிரிவுகளைக் கொண்டது. இவற்றில் A3 B3 C3 மற்றும் D3 என்பன சிறைச்சாலையில் கீழ்ப் பகுதியில் உள்ளன. B3, C3 மற்றும் D3 இல் இருந்த அனைவரும் தமிழ் அரசியல் கைதிகளாவர். A3 இல் இருந்தவர்கள் அனைவரும் பயங்கரக் குற்றங்கள் சுமத்தப்பட்ட சிங்களக் கைதிகள்.

இப்படுகொலை நிகழ்வில் தப்பிப் பிழைத்தவர்களின் வாக்குமூலத்தின்படி சிறைச்சாலை அதிகாரிகளே அறைக்கதவுகளின் திறப்புகளை சிங்களக் கைதிகளுக்கு கொடுத்ததாக தெரிவித்தனர். ஆனால் சிறை அதிகாரிகளின் கூற்றுப்படி, சிங்களக் கைதிகள் தம்மிடம் இருந்து திறப்புகளைக் களவெடுத்ததாகத் தெரிவித்தனர்.

கொல்லப்பட்ட முக்கியத் தலைவர்கள்
-------------------------------

* குட்டிமணி
* தங்கத்துரை
* ஜெகன்

இவற்றையும் பார்க்கவும்
----------------------

* பிந்துனுவேவா சிறைச்சாலைப் படுகொலைகள்
* களுத்துறை சிறைச்சாலைப் படுகொலைகள்
* இலங்கை இனப்பிரச்சினை காலக்கோடு
* கறுப்பு ஜூலை

உசாத்துணை
---------

1. ↑  O'Ballance, *The cyanide war*, p.23
2. ↑  "No one has been convicted yet of these crimes 2004 report". 2007-03-10 அன்று மூலம் பரணிடப்பட்டது. 2007-07-25 அன்று பார்க்கப்பட்டது.
3. ↑  "brcslproject.gn.apc.org". 2007-08-13 அன்று மூலம் பரணிடப்பட்டது. 2007-07-25 அன்று பார்க்கப்பட்டது.
4. ↑  O'Ballance, *The cyanide war*, p.23
**பாபநாசம் ராமலிங்கசுவாமி கோயில்** தஞ்சாவூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 26 கிமீ தொலைவில் அமைந்துள்ளது.

இறைவன், இறைவி
-------------

இக்கோயிலில் உள்ள மூலவர் ராமலிங்கேசுவரர் ஆவார். இறைவி பர்வதவர்த்தினி ஆவார்.

சிறப்பு
-------

கீழை ராமேசுவரம் என்றழைக்கப்படுகின்ற இக்கோயிலில் ராமனால் அமைக்கப்பட்ட லிங்கங்கள் உள்ளன. தமிழகத்தில் இக்கோயிலில் மட்டுமே இவ்வளவு லிங்கங்களை ஒரே கோயிலில் காணமுடியும். பிரம்மஹத்தி தோஷம் நீங்குவதற்காக ராமன் 107 லிங்கத்தை நிறுவியதாகவும், காசியிலிருந்து அனுமான் கொண்டுவந்த லிங்கத்தை தென்திசையில் நிறுவியதாகவும் கூறுவர்.

குடமுழுக்கு
-----------

இக்கோயிலின் குடமுழுக்கு 11 பிப்ரவரி 2019 அன்று நடைபெற்றது.

மேற்கோள்கள்
-----------

1. 1 2 3  திருக்கோயில்கள் வழிகாட்டி, தஞ்சாவூர் மாவட்டம், தமிழ்நாடு அரசு இந்து சமய அறநிலையத்துறை, 2014
2. ↑  பாபநாசம் 108 சிவாலயம் கோயில் கும்பாபிஷேக விழா, தினமணி, 12 பிப்ரவரி 2019

வெளியிணைப்புகள்
---------------

* அருள்மிகு ராமலிங்கசுவாமி திருக்கோயில், தினமலர் கோயில்கள்
இலக்கியத்தில் **கதைப்புலம்** (Setting) என்பது, கதை இடம்பெறும் வரலாற்றுக் காலம், புவியியல் நிகழ்விடம் போன்றவற்றை உள்ளடக்கிய ஒரு கூறு ஆகும். இது, கதைக்கான பின்னணியையும், மனநிலையையும் வெளிப்படுத்த உதவுகிறது. கதைப்புலம் கதையின் உலகம் என்று சொல்லப்படுகிறது. இது கதையில் நெருங்கிய சூழலையும் கடந்து பரந்த பின்புலத்தை, குறிப்பாகச் சமூகம் சார்ந்த பின்புலத்தை, வழங்குகிறது. பண்பாடு, வரலாற்றுக் காலம், புவியியல், நேரம் என்பன கதைப்புலத்தின் கூறுகளாக அமையக்கூடும். கதைத் திட்டம், கதைமாந்தர், பாணி, கருப்பொருள் என்பவற்றோடு கதைப்புலமும் புனைகதையின் அடிப்படையான கூறாகக் கருதப்படுகிறது.

கதைப்புலத்தின் வகிபாகம்
-----------------------

மனிதன்-இயற்கை, மனிதன்-சமூகம் போன்றவை சார்ந்த கதைகளில், கதைக்கு உதவும் முக்கியமான கூறாகக் கதைப்புலம் விளங்குகிறது. சில கதைகளில் கதைப்புலமே ஒரு கதாபாத்திரமாவதும் உண்டு. "கதைப்புலம்" பெரும்பாலும், புனைகதையின் நிகழ்வுகள் இடம்பெறும் சமுதாயச் சூழலைக் குறிப்பதற்குப் பயன்படுகிறது. புதின ஆசிரியரும், புதினம் எழுதுவதில் விரிவுரையாளருமான உடொன்னா இலெவின் (Donna Levin) சமுதாயச் சூழல் எவ்வாறு கதை மாந்தர்களுக்கு மதிப்பைக் கொடுக்கின்றது என்பதை விளக்கியுள்ளார். சிறுவர்களைப் பொருத்தவரை கதைப்புலம் என்பது வெறும் பின்னணிக் காட்சியாகவே எடுத்துக்கொள்ளப்படும். காலப்போக்கில், கதைப்புலம் என்பதில் காலம் போன்ற பிற கூறுகளையும் சேர்த்து விரிவாக்கப்படும். சில கதைகளில் காலம் நிலைத்ததாக இருக்கும். வேறு சிலவற்றில் காலம், பருவ மாற்றங்கள், இரவும் பகலும் போன்றவற்றை உள்ளடக்கி இயக்கம் கொண்டதாக இருக்கும்.

கதைப்புல வகைகள்
---------------

* மாற்று வரலாறு
* நடவடிக்கைக் கதைப்புலம்
* உருவாக்கிய உலகம்
* பிறழ்ந்த உலகம்
* மிகுபுனைவு உலகம்
* புனைநகரம்
* புனைநாடு
* புனைவு அமைவிடம்
* எதிர்கால வரலாறு
* கற்பனை உலகம்
* தொன்மஞ்சார் இடம்
* இணையண்டம்
* அறிவியற் புனைகதைக் கோள்கள்
* மெய்நிகர்ப்பு
* இலட்சியச் சமுதாயம்

குறிப்புகள்
-----------

1. ↑  Truby, 2007, p. 145
2. ↑  Obstfeld, 2002, p. 1, 65, 115, 171.
3. ↑  Lodge, 1992, pps. 58-60.
4. ↑  Levin, 1992, pps.110-112.

உசாத்துணைகள்
------------

* Levin, Donna (1992). *Get That Novel Started*. Cincinnati, OH: Writer's Digest Books. பன்னாட்டுத் தரப்புத்தக எண்:0-89879-517-6. .
* Lodge, David (1992). *The Art of Fiction*. London: Martin, Secker & Warburg Ltd. பன்னாட்டுத் தரப்புத்தக எண்:0-14-017492-3.
* Obstfeld, Raymond (2002). *Fiction First Aid: Instant Remedies for Novels, Stories and Scripts*. Cincinnati, OH: Writer's Digest Books. பன்னாட்டுத் தரப்புத்தக எண்:1-58297-117-X. .
* Rozelle, Ron (2005). *Write Great Fiction: Description & Setting*. Cincinnati, OH: Writer's Digest Books. பன்னாட்டுத் தரப்புத்தக எண்:1-58297-327-X.
* Truby, John (2007). *Anatomy of a Story: 22 Steps to Becoming a Master Storyteller*. New York, NY: Faber and Faber, Inc. பன்னாட்டுத் தரப்புத்தக எண்:978-0-86547-951-7. .
**அதிவேக ஈனுலை** அல்லது **விரைவு ஈனல் உலை** (Fast Breeder Reactor) என்பது ஒரு வகை அணுவுலை ஆகும். இதன் ஒரு முன்மாதிரியை இந்திரா காந்தி அணு ஆராய்ச்சி மையம்(Indira Gandhi Centre for Atomic Research) தயாரித்து வருகிறது. இதனைப் பற்றிய தகவல், தனது சூலை 2012 இதழில் அம்மையம் வெளியிட்டது.

இந்த விரைவு ஈனல் உலையானது (Fast Breeder Reactor) இரண்டு எந்திரங்களை கொண்டுள்ளது. இவ்விரண்டு எந்திரங்களும் முகனைக் கலனுடன் (main vessel) தொடர்பு உள்ள எரிபொருள் துணை உறுப்புக்கூட்டைக் (fuel sub-assemblies) கையாள்வதற்கு பயன்படுத்தப்படுகிறது. அவை,

1. மாற்றல் கை (transfer arm)  

2. சாய்ம எரிபொருள் மாற்று எந்திரம் (inclined fuel transfer machine)

மாற்றல் கை
----------

மாற்றல் கையானது முகனைக் கலனுக்குள் எரிபொருள், போர்வை, கட்டுத் துணை உறுப்புக்கூடு ஆகியற்றை கையாள்வதற்கான எந்திரம் ஆகும்.

சாய்ம எரிபொருள் மாற்று எந்திரம்
-------------------------------

இது முகனைக் கலனில் பயனுற்ற துணை உறுப்புக்கூட்டை வெளியேற்றி புதிய துணை உறுப்புக்கூட்டை மாற்றுவதற்கான எந்திரமாகும்.

சாய்ம எரிபொருள் மாற்று எந்திரத்தில் ஓரானிலை பகுதியில் ஓரானிலைக் கவிழ்வு பொறிகை (primary tilting mechanism), ஓரானிலைச் சரிவு (primary ramp), கேடயப் பொருத்தி (shield plug), இடை இணைப்புத் துண்டம் (inter connecting piece), துருத்திகள் (bellows), ஓரானிலைக் கதவு ஓரதர் (primary gate valve) ஆகியவற்றை உள்ளடக்கியுள்ளது.

நெய்யரித் தகடோடு (grid plate) ஓரானிலைக் கவிழ்வு பொறிகை (primary tilting mechanism) அறைப்பட்டிருக்கிறது. தரைப்பலகையின் மீது ஓரானிலைச் சரிவு அடுக்கால் (primary ramp liner) ஓரானிலைச் சரிவு அமைக்கப்பட்டிருக்கிறது. ஓரானிலைச் சரிவிற்கும், ஓரானிலைக் கவிழ்வு பொறிகைக்கும் (primary tilting mechanism) இடையில் அறை வெப்பநிலை முதல் பல்வேறு இயக்க நிலைகள் உள்ள வகை அனல் பெருத்தத்தை (differential thermal expansion) ஏற்கின்ற சருக்கு மூட்டினை (sliding joint) அமைக்க, ஓரானிலைச் சரிவின் (primary ramp) அடிப்பகுதியானது முதனிலைக் கவிழ்வு பொறிகையின் நெறி வடிப்பியுடன் (guide funnel) அமருகிறது.

ஈரானிலை பகுதியில் ஈரானிலை கதவு ஓரதர் (secondary gate valve), ஈரானிலை சரிவு (secondary ramp), எரிமக்கட்டடத்தின் (எரிபொருள் கட்டடம்) உள்ளுள்ள ஈரானிலை கவிழ்வு பொறிகை (secondary tilting mechanism) ஆகியவற்றை உள்ளடக்கியுள்ளது. சுழல் கேடயக் காலைக் (rotatable shield leg) கொண்டு ஓரானிலை பகுதியையும், ஈரானிலைப் பகுதியையும் ஒன்றிணைக்கப்பட்டுள்ளது. இந்த சுழல் கேடயக் கால் கோண வளையத்தினால் (slewing ring) நிற்கப்பட்ட சுழல் மேசையைக் கொண்டுள்ளது.

எரிபொருள் கையாடலின் போது, பயனுற்ற எரிபொருள் துணை-உறுப்புக்கூட்டை ஓரானிலை கவிழ்வு பொறிகையின் உள்ளேயுள்ள மாற்றல் தொட்டியில் (transfer pot) மாற்றல் கையினால் (transfer arm) அமர்த்தப்படும். துணை உறுப்புக்கூட்டையும் பயனுற்ற துணை உறுப்புக்கூட்டில் இருந்து வெளியாகும் வெப்பத்தை வெளியேற்றும் உப்பியத்தையும் கொண்ட மாற்றல் தொட்டி ஓரானிலை சரிவில் இருந்து சுழல் கேடயக் காலிற்கு சுமையை உயர்த்தி, பின்னங்கு 180 (180) பாகை சுழற்றப்பற்று ஈரானிலை பகுதிக்கு அனுப்பப்படுகிறது.

மேற்கோள்கள்
-----------

* Performance Testing of Primary Ramp and Primary Tilting Mechanism of Inclined Fuel Transfer Machine of Prototype Fast Breeder Reactor, Technical Article, IGC Newsletter, July 2012
**கத்தி போடுதல்** என்பது இறைவனுக்கு தன்னுடைய உடம்பில் கத்தியால் குத்தி காயங்களை ஏற்படுத்தும் நேர்த்திக்கடனாகும். இராமலிங்க சவுடேஸ்வரி அம்மனுக்கு, தேவாங்கர் இனத்தினைச் சேர்ந்தவர்கள் இந்த நேர்த்திக் கடனை செலுத்துகிறார்கள். கத்தி போடுதலின் போது ஆடல், பாடலுடன் மார்பிலும், கையிலும், கத்தியால் காயத்தினை ஏற்படுத்துகிறார்கள். இவ்வாறு பாடப்படும் புகழ் பாடல்கள் **தண்டகம்** என அழைக்கப்படும். கத்தி போடுதலின் போது ஏற்படும் காயங்களுக்கு பண்டாரம் எனப்படும் மஞ்சள் மட்டுமே பூசப்படுகிறது. காயத்திற்கு மருத்துவரை அணுகுதல் தெய்வக் குத்தமாக கருதப்படுகிறது. 

இதனை **அலகு சேவை** என்றும் அழைக்கின்றனர்.

தொன்மம்
-------

தேவலரின் ஏழாவது அவதாரமான தேவதாஸ் ஸ்ரீ சவுடேஸ்வரி அம்மன் கோவில் ஒன்று அமைத்து அதில் ஸ்ரீ ராமலிங்க சவுடேசுவரியாக எழுந்தருள வேண்டி ஸ்ரீசைலத்தில் உறையும் ஸ்ரீ மல்லிகார்ஜுன சுவாமியையும் ஸ்ரீ பிரமராம்பா தேவியையும் அழைக்கிறார். அவரது அழைப்பை ஏற்ற ஈசனும் அம்மனை முதலில் அழைத்து செல்லும் படி கூறினார். வரும் வழியில் யாரும் திரும்பி தன்னை பார்க்கக் கூடாது என்ற கட்டளையுடன் தேவதாசனோடு அம்மன் பயணமாகிறார். அம்மனது பாத சலங்கை ஒலியின் மூலம் அவர் தங்களோடு வருவதை அனைவரும் அறிந்து கொண்டனர். வழியிலே நதியை கடக்கும் போது அந்த ஒலியானது யாருடைய செவிகளையும் எட்டவில்லை, எனவே அனைவரும் திரும்பி பார்க்கின்றனர். இதனால் கோபமடைந்த பிரமராம்பிகை நீரில் மறைந்து போகிறார். மன்றாடி அழைத்தும் வராத போது அனைவரும் கத்தியால் குத்தி உடலை காயப்படுத்தி கொண்டனர். மனமிரங்கிய அம்மன் நீரில் இருந்து மீண்டும் சவுடேசுவரி அம்மனாக வெளிப்பட்டு அவர்களுடன் வந்து திருக்கோயிலில் எழுந்தருளினார். இதனால் இன்றளவும் நீர் நிலைகளின் அருகே கத்தி போட்டு சவுடேசுவரி அம்மனை அழைப்பது வழக்கமாக உள்ளது.இதனால் சந்ததிகள் காக்கப்படுகின்றன என்பது நம்பிக்கையாகும். மேலும் இதன் நினைவாக ஸ்ரீசைலம் தேவாங்கரின் புண்ணிய தலமாக விளங்குகிறது,கொடியேற்றும் உரிமையும் தரப்பட்டுள்ளது.

ஆதாரங்கள்
---------

1. ↑
2. ↑   "ராமலிங்க சௌடேஸ்வரியம்மன் கோயில் கும்பாபிஷேகத்தையொட்டி கத்தி போடும் நிகழ்ச்சி". தினமணி (12 மே, 2016)
**குலாப் புயல்**, 26 செப்டம்பர் 2021 அன்று வங்காள விரிகுடாவில் உருவான குறைந்த காற்றழுத்த தாழ்வு பகுதி, தீவிர காற்றழுத்த தாழ்வு மண்டலமாக வலுப்பெற்று புயலாக மாறியது. இந்த புயலுக்கு **குலாப்** எனப்பெயர் சூட்டப்பட்டுள்ளது. வழக்கமாக வங்கக் கடல், அரபிக்கடலில் உருவாகும் வெப்பமண்டல புயல்களுக்கு அதனை சுற்றியுள்ள 13 நாடுகள் பெயர் சூட்டுவது வழக்கம். அந்தவகையில் தற்போது உருவாகியிருக்கும் இந்த புயலுக்கு பாகிஸ்தான் பெயர் சூட்டியது குறிப்பிடத்தக்கது.

குலாப் புயல் மேற்கு திசையில் நகர்ந்து, 26 செப்டம்பர் 2021 (ஞாயிற்றுக்கிழமை) மாலை வடக்கு ஆந்திரா-தெற்கு ஒடிசா கடற்கரையை ஒட்டிய விசாகப்பட்டினம்-கோபால்பூர் இடையே கரையைக் கடக்கக்கூடும் என்று இந்திய வானிலை ஆய்வு மையம் எச்சரிக்கை விடுத்தது. இதனையடுத்து இரு மாநில கடலோரப் பகுதிகளில் முன்னெச்சரிக்கை நடவடிக்கைகள் முழு வீச்சில் மேற்கொள்ளப்பட்டன. ஆந்திரா முதல்வர் ஜெகன் மோகன் ரெட்டியுடன் ஒடிஷா முதல்வர் நவீன்பட்நாயக் வீடியோ கான்பரன்ஸ் மூலம் முன்னெச்சரிக்கை நடவடிக்கைகள் குறித்து விவாதித்தனர். குலாப் புயலை எதிர்கொள்ள அனைத்து உதவிகளையும் செய்வதாக மத்திய அரசும் உறுதி அளித்திருந்தது

ஆந்திராவின் கலிங்கப்பட்டினத்திலிருந்து 25 கிலோ மீட்டர் தொலைவில் வங்காள விரிகுடாவில் மையம் கொண்டிருந்தது குலாப் புயல். பின் இப்புயல் வடக்கு திசையில் நகர்ந்து வடக்கு ஆந்திராவின் கலிங்கப்பட்டினம் மற்றும் தெற்கு ஒடிசாவின் கோபால்பூர் இடையே கரையைக் கடந்தது. அப்போது மணிக்கு 90 கிமீ வேகத்தில் பலத்த காற்று வீசியது. குலாப் புயல் கரையை கடந்த நிலையில் வடக்கு ஆந்திரா, தெற்கு ஒடிஷாவில் கனமழை கொட்டியது.

புயல் கரையை கடந்த போது ஆந்திரா மற்றும் ஒடிசா மாநிலங்களிலும் கனமழை கொட்டியது. பின் குலாப் புயலானது வலுவிழந்து ஆழ்ந்த் தாழ்வுநிலையாக வடக்கு ஆந்திரா கடற்பரப்பில் நிலை கொண்டது.

மேற்கோள்கள்
-----------

1. ↑  உருவானது ‘குலாப்’ புயல்
2. ↑  ஆந்திரா-ஒடிஷா இடையே நேற்று இரவு கரையை கடந்தது குலாப் புயல்- அதிகாலையில் வலுவிழந்தது!
3. ↑   குலாப் புயல்]
**வவுனியாப் பல்கலைக்கழகம்** (*University of Vavuniya*; சுருக்கமாக *UoV*) என்பது இலங்கையின் வடக்கே வவுனியாவில் இயங்கும் ஒரு பொதுப் பல்கலைக்கழகம் ஆகும். யாழ்ப்பாணப் பல்கலைக்கழகத்தின் கீழ் இயங்கிய வவுனியா வளாகத்தைப் பல்கலைக்கழகமாகத் தரமுயர்த்தும் அறிவிப்பை இலங்கை அரசு 2021 யூன் மாதத்தில் அறிவித்தது. அதிகாரபூர்வமாக இப்பல்கலைக்கழகம் 2021 ஆகத்து 1-இல் ஆரம்பமானது. இப்பல்கலைக்கழகத்தின் முதலாவது உபவேந்தராக பேராசிரியர் தம்பு மங்களேசுவரன் அரசுத்தலைவர் கோட்டாபய ராஜபக்சவினால் நியமிக்கப்பட்டார்.

வரலாறு
------

1991 இல், பிரயோக கணிதமும் கணித்தலும், கணக்கியல், நிதித்துறை ஆகிய கற்கை நெறிகளுக்காக வவுனியா நகரில் வட மாகாண இணைப் பல்கலைக்கழகக் கல்லூரி ஆரம்பிக்கப்பட்டது. 1997 மார்ச் 26 முதல் இக்கல்லூரியை யாழ்ப்பாணப் பல்கலைக்கழகத்தின் வவுனியா வளாகமாக செயற்படுவதற்கான வர்த்தமானி அறிவித்தல் வெளியிடப்பட்டது. 1997 ஏப்ரல் 1 முதல் இது வவுனியா வளாகமாக இயங்கத் தொடங்கியது. இங்கு முதலில் பிரயோக விஞ்ஞான பீடம்,வியாபார கற்கைகள் பீடம் ஆகிய பீடங்கள் அமைக்கப்பட்டன. 1998 அக்டோபர் மாதத்தில் இவ்விரு பீடங்களுக்கும் மாணவர்கள் சேர்த்துக் கொள்ளப்பட்டனர்.

இப்பல்கலைக்கழகம் வவுனியாவில் இருந்து 10 கிமீ தூரத்தில் வவுனியா-மன்னார் வீதியில் பம்பைமடு என்ற இடத்தில் அமைந்துள்ளது. 160 ஏக்கர் காணியில் இப்பல்கலைக்கழகம் அமைந்துள்ளது.

அமைப்பு
-------

* வியாபார கற்கைகள் பீடம்
	+ நிதி மற்றும் கணக்கியல் துறை
	+ ஆங்கில மொழி கற்பித்தல் துறை
	+ கருத்திட்ட முகாமைத்துவத் துறை
	+ மனிதவள முகாமைததுவத் துறை
	+ சந்தைப்படுத்தல் முகாமைத்துவத் துறை
	+ வியாபாரப் பொருளியல் துறை
	+ முகாமைத்துவ மற்றும் தொழில் உரிமையாண்மைத் துறை

* பிரயோக விஞ்ஞானபீடம்
	+ பௌதீக விஞ்ஞானத் துறை
	+ உயிர்-விஞ்ஞானத் துறை

* தொழில்நுட்பவியல் கற்கைகள் பீடம்
	+ தகவல் மற்றும் தொடர்பாடல் தொழில்நுட்பவியல் துறை

மேற்கோள்கள்
-----------

1. ↑  "New state university to be established from August". Adaderana. .
2. 1 2 3 4  "இலங்கைச் சனநாயக சோசலிசக் குடியரசு வர்த்தமானப் பத்திரிகை" (PDF).
3. ↑  "First Vice Chancellor of the 13th University of Sri Lanka named". Colombo Page. .
4. ↑  "History". Jaffna, Sri Lanka: University of Jaffna. 22 October 2017 அன்று பார்க்கப்பட்டது.
5. 1 2  "History". 2021-08-01 அன்று மூலம் பரணிடப்பட்டது. 1 ஆகத்து 2021 அன்று பார்க்கப்பட்டது.

வெளி இணைப்புகள்
---------------

* வவுனியா பல்கலைக்கழகம்
* வவுனியா வளாகம்
தமிழில் இலக்கணம், இலக்கியம், சமயம், மருத்துவம் முதலான பல்துறை நூல்கள் செய்யுள் வடிவில் உள்ளன. அவற்றை எளியோர் உணர்ந்துகொள்ளும் வகையில் அவற்றிற்கு உரைகள் எழுதப்பட்டுள்ளன. அந்த உரைகள் முன்னோர் நூல்களில் உள்ள பாடல்களை மேற்கோள் காட்டி எழுதும்போது அந்தப் பாடல்கள் எந்த நூலில் உள்ளன என்பதையும் குறிப்பிடுகின்றன. இந்த முழுமைநிலையில் கிடைக்கப் பெறாதவை. அவற்றின் பாடல்கள் சில் கிடைத்துள்ளன. இத்தகைய நூல்களை **உரை காட்டும் நூல்கள்** எனக் கொள்கிறோம். 

மறைஞான தேசிகர் எழுதிய சிவஞான சித்தியார் உரை மேற்கோள்

* பார்த்திபம்
* தர்க்க பரிபாடை

வெள்ளியம்பலத் தம்பிரான் எழுதிய ஞானாவரண விளக்கவுரை மேற்கோள்

* சனன கருவி மாலை
* யோக சாரம்
* புவன கோசம்
* நிராமய தேவர் நூல்

அடிக்குறிப்பு
-------------

1. ↑  மு. அருணாசலம் (முதல் பதிப்பு 1976, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 284.

|  |  |
| --- | --- |
| Disambiguation icon |  இது ஒரே தலைப்பில் அமையும் கட்டுரைகளைப் பட்டியலிடும் பக்கவழி நெறிப்படுத்துதல் பக்கமாகும்.  ஏதேனும் ஓர் உள்ளிணைப்பு உங்களை இங்கு இட்டு வந்திருந்தால், அவ்விணைப்பைக் குறித்த பக்கத்தை நேரடியாகச் சுட்டுமாறு மாற்றியமைக்கலாம். |
**உரூபேசு குமார் சிங் (*Rupesh Kumar Singh*)** இந்தியாவின் சார்க்கண்டு மாநிலத்தைச் சேர்ந்த ஒரு பத்திரிக்கையாளர் ஆவார். மனித உரிமை மீறல் மற்றும் பழங்குடி மக்களை துன்புறுத்துதல் போன்ற செய்திகளால் நன்கு அறியப்படுகிறார்.   2021 ஆம் ஆண்டு இந்தியாவில் பெகாசசு உளவு மென்பொருள் திட்டம் அறியப்பட்டபோது பெகாசசு திட்டம் மூலம் கண்காணிக்கப்பட்டவர்கள் பட்டியலில் இவரது தொலைபேசி எண் (அவரது இரண்டு குடும்ப உறுப்பினர்களின்  உட்பட) கண்டறியப்பட்டது.  பழங்குடியின மக்களுக்கு எதிரான பாதுகாப்புப் படையினரின் வன்முறை குறித்து அறிக்கை செய்ததற்காக இந்திய மத்திய அரசு தன்னை குறிவைத்ததாக உரூபேசு குமார் சிங் கூறினார்.  இவ்வாறு குறிவைக்கப்பட்ட மற்ற நான்கு பத்திரிகையாளர்களுடன் சேர்ந்து இந்திய உச்ச நீதிமன்றத்தில் இவர் வழக்குத் தொடுத்தார். இதன் மூலம் நீதித்துறை மேற்பார்வை மற்றும் சம்பந்தப்பட்ட அதிகாரிகளுக்கு தண்டனை வழங்குவதற்கான வழிமுறையைக் கோரினார்..  

உரூபேசு குமார் சிங் பழங்குடியினர் பிரச்சினைகளில் பணியாற்றும் சமூக ஆர்வலரான இப்சா சதாசியை மணந்தார். இவரது மனைவியும் பெகாசசு திட்டத்தின் மூலம் குறிவைக்கப்பட்டு கண்காணிக்கப்பட்டார். 

2022 ஆம் ஆண்டு சூலை மாதத்தில் ராம்கர் மாவட்டத்தில் உள்ள இவரது வீட்டில் இருந்து சார்க்கண்டு காவல்துறையால் கைது செய்யப்பட்டார்.   தொழிற்சாலை மாசுபாடுகளால் கிராமங்களில் ஏற்படும் நோய் பாதிப்புகள் குறித்து சமீபத்தில் சிங் அறிக்கை வெளியிட்டதால் அவர் குறிவைக்கப்பட்டதாக உரூபேசின் மனைவி சதாசி கூறினார்.

மேற்கோள்கள்
-----------

1. 1 2  Team, N. L. (18 July 2022). "Jharkhand reporter in Pegasus list arrested, family and journalists say targeted for his work". *Newslaundry*. .
2. ↑  Lalwani, Vijayta (20 July 2021). "‘Journalism is not a bed of roses’: Meet the Jharkhand reporter featured in leaked Pegasus database". *Scroll.in*. .
3. 1 2  "Freelance journalist on potential snoop list to move Supreme Court". *telegraphindia.com*. .
4. ↑  "‘Not Surprised But Offended at Invasion of Privacy’: Jharkhand Journalist on Pegasus List". *The Wire*. 26 July 2021. .
5. 1 2  Roy, Debayan (2 Aug 2021). "Five journalists in Pegasus snooping list move Supreme Court; seek Judicial Oversight Mechanism to deal with complaints, punish govt officials". *Bar and Bench - Indian Legal news*. .
6. ↑  "Pegasus: 29 Mobiles Under Technical Panel's Scanner, SC Asks for Report by June 20". *The Wire*. 20 May 2022. .
7. ↑  "Jharkhand Police Arrests Independent Journalist Under Same FIR as Top Maoist Leader". *The Wire*. 17 July 2022. .
8. ↑  "Jharkhand cops arrest freelance journalist for Maoist links". *The Indian Express*. 18 July 2022. .

புற இணைப்புகள்
--------------

* Rupesh Kumar Singh on Twitter
**உயிரி இயந்திர மின்நுட்பவியல்** (*Biomechatronics*) என்பது உயிரியல், எந்திர மின்னணுவியல் (மின்பொறியியல், மின்னணுப் பொறியியல், இயந்திரப் பொறியியல்) உள்ளடங்கலான ஒரு பல்துறைமை அறிவியல் ஆகும். அத்துடன் தானியங்கியியல், நரம்பணுவியல் போன்ற படிப்புகளும் உள்ளடங்குகிறது. உயிரி இயந்திர மின்நுட்பவியல் மூலம் உருவாக்கப்படும் பொறியியல் கருவிகள் செயற்கை சீரமைவுக் கருவிகள் முதல் சுவாசம், பார்வை, இதய அமைப்புகளை சீரமைக்க உதவுகின்றன.

உயிரி இயந்திர மின்நுட்பவியலின் செயல்பாடு
----------------------------------------

உயிரி இயந்திர மின்நுட்பவியல் மனித உடல் எப்படி இயங்குகிறது என்பதைப் பிரதிபலிக்கிறது. எடுத்துக்காட்டாக, காலைத் தூக்கி நடக்க நான்கு வெவ்வேறு படிகள் ஏற்பட வேண்டும். முதலில் மனித மூளையின் மோட்டார் மையத்திலிருந்து வரும் தூண்டுதல்கள் கால் மற்றும் கால் தசைகள் ஆகியவற்றுக்கு அனுப்பப்படுகின்றன. அடுத்து, பாதங்களில் உள்ள நரம்பணுக்கள், மூளைக்குக் கருத்து தெரிவிக்கின்றன. இதனால் எலும்புத்தசைக் குழுக்கள் தரையில் நடக்க வேண்டிய விசையின் அளவை சரிசெய்ய உதவுகிறது. மீண்டும் காலின் தசை சுழல் நரம்பு உயிரணுக்கள் மூலம் தரையின் நிலையை மூளைக்கு அனுப்புகின்றன.

மேற்கோள்கள்
-----------

1. ↑  Brooker, Graham (2012). *Introduction to Biomechatronics*. University of Sydney, Australia. பன்னாட்டுத் தரப்புத்தக எண்:978-1-891121-27-2.

வெளி இணைப்புகள்
---------------

* Biomechatronics lab at MIT
* Biomechatronics lab at the Rehabilitation Institute of Chicago
* Biomechatronics lab at University of Twente
* Experimental Biomechatronics Lab at Carnegie Mellon University
* Laboratory for Biomechatronics at the University of Lübeck பரணிடப்பட்டது 2013-01-28 at the வந்தவழி இயந்திரம்
* Laboratory for Biomechatronics at the Technische Universität Ilmenau
**கல்லார் அரசு தோட்டக்கலைப் பண்ணை**, மேட்டுப்பாளையம் அருகே அமைந்துள்ளது. 1900 ஆம் ஆண்டு தொடங்கப்பட்ட இப்பண்ணை ஒரு முன்மாதிரிப் வேளாண்பண்ணையாகவும் சுற்றுலாத் தலமாகவும் உள்ளது.

அமைவு
-----

மேட்டுப்பாளையம்-ஊட்டி நெடுஞ்சாலையில் முதல் கொண்டைஊசி வளைவிலிருந்து ஒரு கிலோமீட்டர் தொலைவில் இந்த அரசுப்பண்ணை அமைந்துள்ளது. இவ்விடம் கடல் மட்டத்திலிருந்து 360 மீட்டர் உயரத்தில் உள்ளது. இப்பண்ணையின் மொத்தப் பரப்பளவு 8.92 ஹெக்டேர்கள். வேளாண்மக்களுக்குத் தேவையான தரமான நாற்றுகள், விதைகள், மரக்கன்றுகள் ஆகியவற்றை சரியான மற்றும் வாங்கக்கூடிய விலையில் கிடைப்பதற்காகத் தோட்டக்கலை மேம்பாட்டுத் திட்டங்கள் மூலம் வழங்கும் நோக்கத்துடன் 1900 ஆம் ஆண்டு தொடங்கப்பட்டது.

பயிரிடப்படுவை
-------------

எலுமிச்சை, கொய்யா, மாதுளை, பலா, திராட்சை போன்ற பழவகைகள்; மங்குஸ்த்தான், துரியன், லிச்சி, ரம்பூட்டான், லாங்சாட் போன்ற அரியவகைப் பழங்கள்; மிளகு, கிராம்பு, ஜாதிக்காய், இலவங்கப்பட்டை, பிரியாணி இலை போன்ற வாசனைப் பொருட்கள் ஆகியவை இங்கு பயிரிடப்படுகின்றன. அலங்காரச் செடிகளும் இங்கு கிடைக்கின்றன.

சுற்றுலா மையம்
--------------

தாவரவியல், வேளாண்மை மற்றும் தோட்டக்கலையின் முன்மாதிரிப் பண்ணையாக உருவான இப்பண்ணை இயற்கைச் சூழலில் அமைந்த நல்லதொரு சுற்றுலா மையமாகவும் இன்று விளங்குகிறது. இந்த இடத்தின் தட்பவெப்ப நிலை மிதமானதாக உள்ளதால் ஆண்டுமுழுவதும் இங்கு பொதுமக்களும் வேளாண் மாணவர்களும் இப்பண்ணையைப் பார்வையிட வருகின்றனர். இங்குள்ள அருவி சுற்றுலாப் பயணிகளுக்கு மனமகிழ்வைத் தரக்கூடியது.

இப்பண்ணைக்கு முக்கிய நபர்கள் பலர் பார்வையிட்டுள்ளனர்:

| நபர்கள் | நாள் |
| --- | --- |
| நேரு, இந்திராகாந்தி, காமராஜர் | 29.05.1959 |
| தமிழக ஆளுநர் உஜ்ஜல்சிங் | 06.06.1968 |
| எம். ஜி. ஆர் | 21.02.1969 |
| எம். எஸ். ஹில்- ஆர்சிஎஸ், பஞ்சாப் | 01.05.1970 |
| டாக்டர். பால், தலைமை இயக்குனர், இந்திய வேளாண் ஆய்வு நிறுவனம், புதுதில்லி | 13.05.1970 |
| டாக்டர். வால்டர் |  |
| முஹெம்ப்ஜனொர், ரஷ்ய தூதரகம், புது தில்லி | 27.02.1973 |
| டாக்டர். கே. எஸ். சதா, துணைத் தலைமை இயக்குனர், இந்திய வேளாண் ஆய்வு நிறுவனம், புதுதில்லி | 27.02.1989 |
| வீரபாண்டி ஆறுமுகம், வேளாண்துறை அமைச்சர், தமிழ்நாடு (அப்போதைய) | 18.05.1990 |
|

ஆதாரங்கள்
---------

* அரசு தோட்டக்கலைப் பண்ணை - கல்லார், மேட்டுப்பாளையம். பரணிடப்பட்டது 2013-09-08 at the வந்தவழி இயந்திரம்
* சுற்றுலாப் பயணிகளை கவரும் கல்லார் அரசு தோட்டக்கலைப் பண்ணை, தினமணி, நாள்: 14-04-2013.
**உத்திரப்பிரதேச மொழிகள்** (*Languages of Uttar Pradesh*) இந்திய-ஆரிய மொழிகளின் இரண்டு மண்டலங்களைச் சேர்ந்தவை.

வரலாறு
------

உத்தரப் பிரதேசத்தின் மொழிகள் முக்கியமாக பழைய இந்திய-ஆரிய மொழிகளின் பிரகிருதிகளிலிருந்தும், இறுதியாக சமஸ்கிருதத்திலிருந்தும் தருவிக்கப்பட்டவை.

பட்டியல்கள்
-----------

பொதுவாக மொழியியலாளர்கள் "மொழி" , "பேச்சுவழக்கு" இரண்டையும் 'பரஸ்பர புரிந்துணர்வு' அடிப்படையில் வேறுபடுத்துகின்றனர். இந்திய மக்கள் தொகை கணக்கெடுப்பு அதன் தனித்துவமான முறையில் இரண்டு குறிப்பிட்ட வகைப்பாடுகளைப் பயன்படுத்துகிறது: (1) 'மொழி' மற்றும் '2 தாய் மொழி'. 'தாய்மொழிகள்' ஒவ்வொரு 'மொழியிலும்' குழுவாக உள்ளன.
இவ்வாறு வரையறுக்கப்பட்ட 'தாய் மொழிகள்', மொழியியல் தரநிலையில் ஒரு ’பேச்சுவழக்கு’ என்பதைக் காட்டிலும் ஒரு ’மொழி’ என்றே கருதப்படும். குறிப்பாக இது இந்தி மொழியில் அதிகாரப்பூர்வமாக குழுவாக உள்ள பல பத்தாயிரக்கணக்காக பேச்சாளர்கள் கொண்ட பல 'தாய் மொழிகளுக்கு' பொருந்தும்.

மொழிக் குடும்பங்கள்
-------------------

உத்திரப் பிரதேசத்தின் ஆதிக்கம் வாய்ந்த மொழிக் குடும்பம் இந்திய-ஆரிய மொழி குடும்பமாகும். இதில் இரண்டு முக்கிய மண்டலங்கள் மத்திய மற்றும் கிழக்கு மாகாணங்களாகக் குறிப்பிடப்படுகின்றன. இந்திய-ஆரியாவின் கிழக்குப் பகுதிக்கு சொந்தமான போஜ்பூரி தவிர, எஞ்சியுள்ள மொழிகள் மத்திய மண்டலத்திற்கு சொந்தமானவை.

அதிகாரப்பூர்வ மொழிகள்
---------------------

உத்திரப்பிரதேச மாநில நிர்வாகத்தின் மொழிகள் இந்தி மற்றும் உருது ஆகும். 1951 ஆம் ஆண்டில், இந்தி உத்தரப் பிரதேச அதிகாரப்பூர்வ மொழி சட்டத்தால் நிறுவப்பட்டது; 1989 ஆம் ஆண்டு திருத்தம் மூலம் உருது நிறுவப்பட்டது.

மொழி இயக்கங்கள்
---------------

தேவநாகரி எழுத்துக்களின் பயன்பாட்டை மேம்படுத்துவதற்காக 1893 ஆம் ஆண்டில் நாகரி பிரச்சாரிணி சபை உருவாக்கப்பட்டது.

எழுத்து அமைப்புகள்
------------------

அடிக்குறிப்புகள் மற்றும் மேற்கோள்கள்
------------------------------------

1. ↑  "காப்பகப்படுத்தப்பட்ட நகல்". 2009-04-10 அன்று மூலம் பரணிடப்பட்டது. 2017-04-27 அன்று பார்க்கப்பட்டது.

மேலும் காண்க
------------

* இந்திய மொழிகள்
* போச்புரி
* உத்தரப் பிரதேசம்

வெளி இணைப்புகள்
---------------

* 
* Languages of India (SIL Ethnologue list)
* Languages and Scripts of India
* Reconciling Linguistic Diversity: The History and the Future of Language Policy in India by Jason Baldridge
* Words and phrases in 26 Indian languages
* Titus - Languages of India
* Diversity of Languages in India
* **KeyTrans** Hindi intelligent transliteration email and spell check
**செல்சியசு   
வெப்பநிலை அலகு மாற்றீடு**|  | செல்சியசுஇலிருந்து | செல்சியசுஇற்கு |
| --- | --- | --- |
| பாரன்ஃகைட் | [°F] = [°C] × 9⁄5 + 32 | [°C] = ([°F] − 32) × 5⁄9 |
| கெல்வின் | [K] = [°C] + 273.15 | [°C] = [K] − 273.15 |
| ரேன்கின் | [°R] = ([°C] + 273.15) × 9⁄5 | [°C] = ([°R] − 491.67) × 5⁄9 |
| குறிப்பிட்ட வெப்பநிலைகளுக்கு அல்லாது வெப்பநிலை *மாற்றங்களுக்கு*,1°C = 1 K = 9⁄5°F = 9⁄5°R |

பாகை **செல்சியசு** (°C) வெப்பநிலையை அளக்கும் ஓர் அலகாகும். 1742 ஆம் ஆண்டு செல்சியசு முறைக்கு ஒத்த முறையை முன்மொழிந்த, சுவீடன் வானியலாளர் ஆண்டர்சு செல்சியசு ஐ (1701-1744), (Anders Celsius) நினைவுகூரும் வகையில் இப்பெயர் இடப்பட்டுள்ளது. 1750 தொடக்கத்தில் "செண்டிகிரேட்" அல்லது *சென்றிகிரேட்* (நூற்றன் பாகை என்னும் பொருளது) என்ற பெயர் பாவனையிலிருந்தது, 1948 ஆம் ஆண்டு இது இவ்வலகு செல்சியசு என மாற்றம் செய்யப்பட்டது.

1954 ஆம் ஆண்டு வரை இருந்த வரையறையின் படி, கடல் மட்டத்தில் உள்ள, தரம் சீர்செய்யப்பட்ட, சூழ் அழுத்த (101.325 கிலோ பாசுக்கல்) நிலையில் நீரானது பனியாய் உறையும் வெப்பநிலையில் இருந்து நீரின் கொதிநிலை வரை உள்ள வெப்ப நிலை வேறுபாட்டை 100 சம பாகைகளாகக் கொண்டது இந்த செல்சியசு வெப்பநிலை அளவீடு. இன்றும் இந்த அளவீடு துல்லியமானதே, எனினும், தற்காலத்தில் தரம் செய்யப்பட்ட செல்சியசு அளவீட்டின் படி நீரின் *முந்நிலைக் கூடற்புள்ளி* அல்லது முக்கூடற் புள்ளி (நீரானது ஒரே சமையத்தில் திண்ம, நீர்ம, வளிமம் ஆகிய முன்னிலைகளிலும் இணைந்திருக்கும் நிலை) என்பது 0.01 °C என்று கொள்ளப்படுகின்றது.

வெப்பநிலை அலகுகளுக்கிடையேயான தொடர்பு அட்டவணை
--------------------------------------------

மேற்கோள்கள்
-----------

1. ↑  வெப்ப நிலை கண்டுபிடித்த ஆண்டர்ஸ் செல்சியஸ்
**காப்புரிமை தகுதி** (*patentability*) என்பது காப்புரிமை பெற ஒரு கண்டுபிடிப்புக்கு இருக்க வேண்டிய தகுதியைக் குறிக்கின்றது. அந்தக் கண்டுபிடிப்பு சர்வதேச காப்புரிமை சட்ட விதிகளுக்கும், தேச சட்ட விதிகளுக்கும் உட்பட்டு இருக்க வேண்டும். அவ்வாறு இருப்பின் அக்கண்டுபிடிப்பு காப்புரிமை பெறத் தகுதியானதாகக் கருதப்படும்.

தகுதிகள்
--------

காப்புரிமை வழங்குவதற்கான வழிமுறை, காப்புரிமையாளரிடம் வேண்டிய தேவைகள் மற்றும் பிரத்தியேக உரிமைகளின் அளவு ஆகியவை தேசிய சட்டங்கள் மற்றும் சர்வேதச ஒப்பந்தங்களைப் பொறுத்து நாடுகளுக்கிடையே பரவலாக வேறுபடுகின்றன.
இருப்பினும், எல்லா தேச, சர்வதேச காப்புரிமை சட்டங்களும் ஒரு சில பொதுவான காப்புரிமை தகுதி விதிகளை கொண்டிருகின்றன.

* காப்புரிமை தகுதி பொருள்
* புதியது (அ) புதுமையானது
* பழைய கண்டுபிடிப்பில் புதிய முன்னேற்றம்
* பயனுள்ளது

### காப்புரிமை தகுதி பொருள்

பெரும்பாலான தேசிய அல்லது மண்டல காப்புரிமை சட்டங்கள் ,காப்புரிமை தகுதி பொருளை எதிர்மறையாக வரையறுகின்றன.அதாவது, எவையெல்லாம் காப்புரிமை பெற தகுதி அற்றவை என்பதை பட்டியலிடுகின்றன.
அவற்றுள் ஒரு சில:

* அறிவியல் கோட்பாடுகள்
* அழகியல் படைப்புகள்
* மன செயல்களை செய்ய திட்டங்கள் , விதிகள் மற்றும் வழிமுறைகள்
* உலகில் ஏற்படும் இயற்கை நிகழ்வுகள்
* பொது ஒழுங்கு , நல்ல ஒழுக்கம் அல்லது பொது சுகாதாரத்தை பாதிக்கும் கண்டுபிடிப்புகள்
* மனிதர்கள் அல்லது விலங்குகளுக்கான நோய் கண்டறியும் சிகிச்சை, மருத்துவ மற்றும் அறுவை சிகிச்சை முறைகள்.

### புதியது (அ) புதுமையானது

ஒரு கண்டுபிடிப்பானது , முதல் விண்ணப்ப தேதிக்கு முன் (*First filing date*) , உலகின் எந்த ஒரு இடத்திலும் அறிந்திராததாகவும், கிடைக்கப்பெறாததாகவும் (*Prior Art*) இருப்பின், அது புதியது (அ) புதுமையானதாகக் கருதப்படும்.

பொதுவாக, **வெளியிடப்பட்ட தகவல்** (அ) **கிடைக்கபெறும் தகவல்** (அ) **அறியப்பட்ட தகவல்** (prior art) என்பது, முதல் விண்ணப்ப தேதிக்கு முன், உலகின் எந்த ஒரு பகுதியிலும் கிடைக்கபெறும், காப்புரிமை பெற விண்ணபிக்கபட்ட கண்டுபிடிப்பு தொடர்புடைய தகவல்களை குறிக்கும்.
இந்த தகவல்களை நிர்ணயிக்கும் காப்புரிமை சட்டம், வெவ்வேறு நாடுகளுக்கிடையே வேறுபடும். பல நாடுகளில், எழுத்து வடிவிலோ, செவிவழி வடிவிலோ, காட்சி வடிவிலோ கிடைக்கபெறும் தகவல்கள் அறியப்பட்ட தகவல்களாக வரையறுக்கபட்டிருகிறது. மேலும், நிலுவையில் உள்ள, வெளியிடப்படாத காப்புரிமை விண்ணப்பங்களும் அறியப்பட்ட தகவல்களாகவே கருதப்படுகிறன.

### பழைய கண்டுபிடிப்பில் புதிய முன்னேற்றம்

ஒரு கண்டுபிடிப்பானது, அறியப்பட்ட தகவல்களுடன் ஒப்பிட்டு பார்க்கும்போது அதில் குறிப்பிடத்தக்க முன்னேற்றம் இருக்க வேண்டும். அம்முன்னேற்றமனது , அக்கண்டுபிடிப்புடன் தொடர்புடைய துறையில், நடுத்தர திறமையுடைய நபரால் ஏற்கனவே அறியப்பட்ட தகவலிலிருந்து எளிதில் யூகிக்க முடியாததாக இருத்தல் வேண்டும்.அதாவது அம்முன்னேற்றமானது ஆராய்ச்சி செய்து கண்டுபிடித்ததாக இருத்தல் வேண்டும்.பெரும்பாலான கண்டுபிடிப்புகள் இந்த காப்புரிமை தகுதியை பெற்றிருப்பதில்லை.

### பயனுள்ளது

ஒரு கண்டுபிடிப்பானது, தொழிற்துறை அல்லது வணிகத்துறையில் பயன்படகூடியதாக (அ) செயல்படகூடியதாக இருத்தல் வேண்டும். அதாவது வெறும் யோசனையோ , திட்டமோ , கருத்தோ காப்புரிமை பெற தகுதியற்றதாகும்.

மேற்கோள்கள்
-----------

1. ↑  இணைப்பு உரை, கூடுதல் உரை.
**உத்தானபாத ஆசனம்** என்பது யோகக் கலையின் யோகாசனங்களில் ஒன்று

### செய்முறை

விரிப்பில் மல்லாந்து படுத்துக்கொண்டு இரு கைகளையும் உடலோடு ஒட்டி வைத்துக்கொண்டு நன்கு நீட்டிப் படுக்க வேண்டும். :உள்ளங்கைகள் தரையில் படிய வேண்டும்.
அடுத்து, முழங்கால்களை மடக்காமல் அப்படியே மேலே தரைக்கு மேல் தூக்க வேண்டும்.
பாதங்கள் தரையிலிருந்து குறைந்த பட்சம் ஓரடி உயரம் மேலே இருக்க வேண்டும்.
இதே நிலையில் நூறு எண்ணும் வரை இருக்க வேண்டும்.
பின்னர் மெல்லக் கால்களைக் கீழே இறக்கிப் பழைய நிலைக்கு வர வேண்டும்.
அடிவயிற்றில் நடுக்கம் மாதிரியான உணர்வு வந்தால் உடனே கால்களை மெதுவாகக் கீழே இறக்கிவிட வேண்டும்.
முதலில் இயல்பான சுவாசத்தில் செய்து பழகி விட்டுப் பின்னர் கால்களை மேலே தூக்குகையில் மூச்சை உள்ளிழுத்துக் கொண்டு கால்களைக் கீழே இறக்குகையில் மெல்ல மெல்ல மூச்சையும் விட்டுப் பழக வேண்டும்.

### பலன்கள்

பாதத்தை மேலே தூக்குவதால் அடிவயிற்று உள்ளுறுப்புகள் நன்கு ரத்தம் பாய்ந்து வேலை செய்யும். அடிவயிற்றுத் தசைகள், சிறுநீரகம், பெண்களுக்குக் கர்ப்பப் பை, சூலகம் முதலியவற்றின் செயல்திறன் மேம்படும். அடிவயிற்றின் அதிகப்படி சதை, இடுப்புச் சதை ஆகியன குறையும் தொடை சதையும் குறையும்.

### படம் இணைப்பு

*

வெளியிணைப்புகள்
---------------

* உத்தானபாத ஆசனம்
**காப்ரியா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் சாரங்கபூரும், வடக்கிலும், வடகிழக்கிலும் மர்லாவும், மேற்கில் காஞ்சண்ரண்சோடு என்ற ஊரும், தென்மேற்கில் புத்சர் என்ற ஊரும், தெற்கிலும், தென்கிழக்கிலும் துல்சாடு என்ற ஊரும் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இங்கு மொத்தமாக 442 மக்கள் வாழ்கின்றனர். இவர்களில் 216 ஆண்கள், 226 பெண்கள் ஆவர்.

அரசியல்
-------

இது தரம்பூர் சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-10 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| சாரங்கபூர் | மர்லா | மர்லா |
|  |  |  |
| காஞ்சண்ரண்சோடு | **காப்ரியா** | துல்சாடு |
|  |  |  |
| புத்சர் | துல்சாடு | துல்சாடு |

 |